Spjall:Ást

message: Fjandinn sjálfur! Getur maður elskað bíla? er þetta fjandakornið ekki bara kjánaleg enska? Í Brekkukotsannál heldur Álfgrímur að orðið ást sé danska. Það er kannski einum of, en að elska bíla eða pizzur!! Fokk, segi ég bara. Mönnum líkar við bíla, það er rótsettur bílaáhugi í e-m, eða állt varðandi bíla fellur að skapi e-s, eða að pizzur eru uppáhaldsréttur e-s. Fjandinn hafi þessa sveitamennsku íslendinga að éta allt eftir engilsöxum og elska dauða hluti. Þetta er holgrafin heimska smáborgarans sem hefur komist í tæri við dálitla borgarmenningu. Megi þeir sem elska bíla eða pizzur ekki lifa í synd með þessum dauðu hlutum, heldur giftast þeim og reyna eignast með þessu krakka og... - Bíddu var ekki einhver Norðmaður sem giftist graskeri um árið? Hvernig væri ef fólk sem elskar dauða hluti færu að dæmi þess apakötts? Fjandinn sjálfur, segi ég aftur. - Hákarl.
replies: text: Ég ber ábyrgð á þessu Hákarl. Já, ég tek undir með þér, nóg er komið af þessari helvítis efnishyggju taumlausrar neyslu sem virðist vera allsráðandi hvert sem litið er. Og já, ég þýddi þetta nær orðrétt af ensku síðunni sem eru slök vinnubrögð. Ég er sekur. Hins vegar vil ég segja mér til varnaðar að ég hóf þessa grein undir formerkjum samvinunnar, sem er að hefja greinarnar og einnig er það nú víst svo að þetta unga sem leikur sér segist stundum elska tívólí, kleinuhringi, þríhjólið mitt, o.s.frv. Í stað þess að bölsótast hér á spjallinu mæli ég með því að þú bætir frekar eða endurorðið efni greinarinnar. Kveðja --Jabbi 20:36, 23 apríl 2007 (UTC)
Þú afsakar - ég á það til að gjamma dálítið út í loftið, en ég meinti þetta samt að mestu. Þetta að elska hluti er æði furðulegt á íslensku. Love á ensku er svo miklu viðtækara orð en að elska á íslensku. - -  Það fyndna við þetta er samt að ég sjálfur var frekar misgáfaður í þessu innleggi. Ég virðist ekki kunna að beygja köttur!! Hef eitthvað verið að flýta mér. Eignarfallið Apakötts! Fjandinn er ég með hálm í hausnum? Það á auðvitað að standa: apakattar. Svona er maður rosalega misgáfaður stundum, og er svo að væna aðra um annað eða hitt. En þú afsakar. Og ég var ekki að skamma þig - heldur þjóðina. Og veit ég þó að hún les þetta ekki öll einsog hún leggur sig hér á þessum blöðum. En ég gat stundum ekki þagað - ég með minn stóra kjaft. Og vissulega gat ég breytt þessu, en stundum ræð ég ekki við mig. - Hákarl.

message: Helgi Hálfdánar þýðir (úr Shakespeare): 
* Why, cousin! why, Rosalind! Cupid have mercy! not a word? - Heyrðu frænka; hvað er að, Rósalind? Amor sé oss náðugur. Áttu ekki orð til?
* The date is out of such prolixity: / We'll have no Cupid hoodwink'd with a scarf.. - Þessháttar fjas er fyrir löngu úr tísku; við höfum engan Amor með sinn fúna...
* One nick-name for her purblind son and heir, / Young Adam Cupid, he that shot so trim... með gælunafni á blinda strákinn hennar, / Amor, þann litla júða og skæða skyttu...
Ja, satt að segja þýðir hann Cupid alltaf sem Amor (sem er hitt latneska heiti hans og er öllu algengara í íslensku , sbr. Afmór  osfrv.. Kannski ætti flettuheitið því að vera Amor. . Kúpidó finn ég engin dæmi um. Og ég treysti Helga. Ég finn tvö dæmi um Kúpid hjá Morgunblaðinu: , en ekkert um þetta, að mér finnst, tilgerðarlega Kúpidó. --85.197.210.44 17. maí 2008 kl. 19:39 (UTC)
replies: text: Tilgerðarlega? Jahérnahér. Á maður að taka mark á þessu? Ef eitthvað er tilgerðarlegt þá er það stífða formið Kúpid að enskri fyrirmynd og svo rithátturinn með k. En í íslensku þýðingunni á Eneasarkviðu, merkasta kvæði sem nokkurn tímann hefur verið samið á latínu (já, það er nú nánast staðreynd), er ritað Kúpídó. Guðinn heitir samt Cupido (eða Amor), sbr. Ovidius: Militat omnis amans et habet sua castra Cupido / Attice crede mihi, militat omnis amans (Amores I.9). Í mínum huga kemur ekkert annað tilgreina en Cupido eða Kúpídó (eða Amor). Allt annað er út í hött. --Cessator 17. maí 2008 kl. 22:05 (UTC)
Út í hött? heyrðu, félagi. Þú þarna gamli ágæti latínugráni. Amor hefur tíðkast í nokkur árhundruð í íslensku, en þú tekur einn hálfgildingsþýðanda að Eneasarkviðu sem eitthvað til að hrópa húrra fyrir. Eneasarkviða er meistaraverk, en þýðingin er engin meistarasmíði, satt að segja, svona hvunndagslegt vélritunarstykki, en allt saman vel gert samtsemáður. Og heyrðu, C er ekki mikið notað í íslensku, jafnvel þessir gömlu góðu latínugæðingar sem voru í Latínuskólanum drusluðust ekki með þennan bókstaf þegar þeir þýddu. Tilgerðarlegt er einmitt þegar menn þykjast hafa hesthúsað heilt tungumál með vörtum og öllu og ætla yfirfæra það á móðurtunguna. Kúpid er öllu skárra en Kúpidó - mamma mía, jafnvel þó það væri hægt að tromma upp með Mosó, Sigló, menntó osfrv. Ég held með Amor þó ég þurfi að hoppa upp í eigin afturenda - þú þarna labbakúturinn þinn. Taka mark á þessu? já auðvitað. heldurðu að ég sé spaugari? Þú þarna sídimmiterandi námssjórinn þinn. Viltu að ég sendi þér hraðritað pensúm og flengi þig með því ? Ah, námssjór, gott orð. Já, það er laugardagskvöld. Ignavis semper feriæ sunt. --85.197.210.44 17. maí 2008 kl. 22:30 (UTC)

text: Þessar stífðu endingar að enskri og þýskri fyrirmynd eru bara asnalegar: Kúpid, Plútark, Óvid o.s.frv. Þér finnst kannski líka að nefna forsetaframbjóðendurna í Bandaríkjunum Óbam og Klint? Menn (og guðir) mega nú fá að heita sínum nöfnum í friði án þess að einhver íslenskugrýla umbreyti hverju einasta nafni bara til þess að þau séu örugglega ekki eins og í frummálinu. En grínlaust, það eru til viðmiðunarreglur um meðferð grískra og latneskra nafna. Við eigum að sjálfsögðu að fara eftir þeim og láta sérvitringana eiga sig. Kúpid kemur ekki til greina frekar en Plútark eða Lúkrets. Og Afmór er jafn fráleitt og Ofbama eða Fákarl. --Cessator 17. maí 2008 kl. 22:38 (UTC)
En félagi, hvað með hefðina? Helgi Hálfdánar skrifar Óvíð osfrv, og nei, hann er ekki sérvitringur þó hann sé snillingur. Obam er út í höttt og Klint líka. Ég ætla ekki að ganga svo langt. En allt þetta gamla hafurtask, guðanöfn og goða, á sér sögu í íslensku. Kúpid segir orðabók Eddu, og vissulega eru furðulegir hlutir í þeirri bók; Amor segir sagan, og við verðum að skilja að söngur tungumálsins skiptir líka máli. Kúpidó er kjánalegt nafn. Þrjú atkvæði og endar á ó?? Hljómar ekki vel. Ætli maður að fella þetta inn í skáldskap eða prósa þá er þetta einsog ruddalegur járnteinn, skotinn inn í spalahvirfingu og hamingjuhvel tungunnar. --85.197.210.44 17. maí 2008 kl. 22:57 (UTC)

text: Ójú, hann er svo sannarlega sérvitur þótt hann sé frábær þýðandi og skáld. Orðabók Eddu er bara ekkert kennivald í þessum efnum. Það má vel vera að Kúpídó falli ekki vel að íslenskum kveðskap en þetta (eða öllu heldur Cupido) er nú samt annað af tveimur nöfnum guðsins (og það sem er sennilega algengara á frummálinu). --Cessator 17. maí 2008 kl. 23:23 (UTC)
Og heyrðu hver skrifaði: Umritun grískra og latneskra nafna á íslensku --85.197.210.44 17. maí 2008 kl. 23:03 (UTC)

text: Ég skrifaði greinina. --Cessator 17. maí 2008 kl. 23:23 (UTC)
Já, mér datt það í hug, ágæti félagi. En þig vantar þessa svitalegu tengingu við íslenska tungu, og þegar ég segi sveitalegu, þá ég við Hómelíubók, Alexanderssögu og Hómerskviðu. Þú heldur varla að Sveinbjörn Egilsson hefði notað Kúpidó ef hann hefði þýtt Eneasarkviðu? maðurinn sem kenndi Jónasi Hall? En svona annars, hvaða mönnum treystir þú fyrir að þýða úr latínu (eða grísku), svona af þeim sem kunna á ritvél?--85.197.210.44 17. maí 2008 kl. 23:42 (UTC)

text: Ég nenni ekki að ræða þetta við þig. --Cessator 18. maí 2008 kl. 00:03 (UTC)
Bíddu, hef ég verið dónalegur, einhver bölvaður dónus rusticus? Ef svo er þá biðst ég forláts. Ég á það til að fara yfir strikið stundum, en ég vil fræðunum og íslenskunni það sem þeim ber. Ég er stundum bölvaður fjörgapi þegar skynsemin lítur undan, en vita máttu að ég ætlaði mér ekki að vera fantur. Ég hopa alltaf þegar ég finn skynsemisneistan snarka, hvar sem hann stekkur upp. Og ef ég væri þú myndi ég bölva mér dálítið til helvíts. --85.197.210.44 18. maí 2008 kl. 00:16 (UTC)

text: Þú ert enginn fantur. Ég bara nenni þessu ekki... --Cessator 18. maí 2008 kl. 00:19 (UTC)
Er ekki sjálfsagt að nefna Amor greyið líka í greininni :) Thvj 18. maí 2008 kl. 10:36 (UTC)
Ég er ekki viss um að orðið "kærleikur" sé samheiti "ástar" og mundi því helst vilja sleppa því að nefna það orð í inngangi. Mætti fremur reyna að skýra ást með tilvísun til kærleika, væntumþykju, áhuga, yndis o.þ.h. Thvj 16. mars 2011 kl. 23:03 (UTC)
thread_title:  Kúpid - Kúpidó - Cupido - Amor - Afmór